**Jack London** (født **John Griffith Chaney** 12. januar 1876 i San Francisco i California i USA, død 22. november 1916 i Glen Ellen i Sonoma County i California) var en amerikansk forfatter. Han var i ungdommen innom flere yrker, bl.a. sjømann og som gullgraver i Klondyke i 1897. Opplevelsene som sjømann og som gullgraver gav ham bakgrunn for flere av bøkene han skrev. Han var også selv landstryker i USA en tid. Opplevelsene fra dette er skildret i boka *Landstrykerliv*.

Liv og virke
------------

### Bakgrunn

London var uekte barn av Flora Wellman (1843–1922), av god borgerlig bakgrunn, og filosofen, astrologen og vandrepredikanten William Henry Chaney (1821–1903), kalt *professoren*.

Avisen San Francisco Chronicle skrev 4. juni 1875 at Chaney under dramatiske omstendigheter hadde jaget Flora Wellmann på dør, fordi hun ikke hadde gått med på en abort. Derpå forsøkte hun å begå selvmord med en overdose opium og skjøt seg - i kinnet -, men kunne bli reddet fra dødens vold. 

Den 7. september 1876 giftet Flora Wellman seg med en krigsveteran fra Pennsylvania, tømmermannen, forretningsmannen og bonden John London. Han drev blant annet med salg av symaskiner. Ekteparet flyttet over til Oakland, der John London åpnet en kolonialbutikk. Familien levde et liv i armod og flyttet en del rundt i området rundt San Francisco Bay. I 1886 kom familien tilbake til Oakland. John London var nå så godt som invalid, og det var opp til moren og den unge Jack London å forsørge familien. Han bodde på denne tiden for det meste i leiligheten til den tidligere negerslavinnen Virginia Prentiss, som nærmest ble hans fostermor og preget ham i høy grad. Begge «mødre» skulle overleve Jack London og bodde mot slutten sammen i felles hushold.

### Tidlige beskjeftigelser

Jack London forsøkte seg i sin ungdom på en rekke yrker, blant annet avisbud, havnearbeider, cowboy og Gullgraver. Under den russisk-japanske krig 1904-05 var han korrespondent for Hearst-pressen. Han vandret på sin fritid rundt i USA og Canada og var også meget på Hawaii. 

Jack London giftet seg to ganger, først med Bess Maddern i april 1900, og så med Charmian Kittredge 1905, bare én dag etter at han hadde skilt seg fra Maddern.

### Forfatter

Han hadde selv vært landstryker, sjømann og gullgraver innen han ble forfatter, og mange av hans bøker utspiller seg i villmarken eller på havet. Hans mest kjente roman er *The Call of the Wild*, 1903, som handler om en hund som mot sin vilje blir tatt fra den solrike Santa Clara Valley i California og blir trekkhund i et hundespann i Klondike. Et par andre kjente bøker er *The Sea Wolf* som handler om en hardfør selfanger, og *Martin Eden* som er en selvbiografisk roman.

Han er også kjent for sine sosialistiske holdninger som han fikk etter å ha lest Det kommunistiske manifest. Dette gir seg uttrykk blant annet i boken *The Iron Heel* fra 1907. 

Jack London var meget produktiv og rakk trass sitt korte liv å skrive totalt 49 romaner og mange noveller. Som forfatter ble han uhyre fremgagsrik. Det finnes to sider av den litterære Jack London: dels den samfunnskritiske, dels den villmarksskildrende. Det er som den sistnevnte den største fremgangen kom.

Jack Londons død ble omdiskutert, og det fantes mistanker om selvmord med en overdose morfin.

Bibliografi (utvalg)
--------------------

**Opprydning:** Denne artikkelen trenger en opprydning for å oppfylle Wikipedias kvalitetskrav. Du kan hjelpe Wikipedia ved å forbedre den. Mangler som er blitt anført: Titlene bør være kronologisk med eldste øverst

Portrett utført av Arnold Genthe mellom 1906 og 1916.
### Noveller

* *Livsgnisten*
* *Gullstråle*
* *Bålet*
* *Vesken*
* *Spott*

### Romaner

* *Når villdyret våkner* (1903, *The Call of the Wild*)
* *Klondike*
* *En Klondykehelt* (1910, *Burning Daylight*)
* *Ulf Larsen* (1904, *The Sea Wolf*)
* *Bokseren* (1913 *The Abysmal Brute)*
* *Rundt Kapp Horn*
* *Før Adam* (1906, *Before Adam*)
* *Ulvehunden* (1906, *White Fang*)
* *Jernhælen* (1907, *The Iron Heel*)
* *På eventyr* (1911, *Adventure*)
* *Kong Alkohol* (1913, selvbiografisk, *John Barleycorn*)
* *Sneens datter* (1902, *A Daughter of the Snows*)
* *En solens sønn* (1912, *A Son of the Sun*)
* *Michael* (1917, Michael, Brother of Jerry)
* *Jerry*
* *På langtur med snarken* (1911, selvbiografisk, *The Cruise of the Snark*)
* *Landstykerliv* (1907, selvbiografisk, *The Road*)
* *Månedalen* (1913, *The Valley of the Moon*)
* *Tvangstrøyen* (1915, *The Star Rover* (USA) / *The Jacket* (UK))
* *Avgrunnens folk* (1903, *The People of the Abyss*)
* *Det store vidunder*
* *Tre hjerter*
* *Martin Eden* (1909, tildels sjølvbiografisk, *Martin Eden*)
* Hvor Gullfeberen Raser (1912, Smoke Bellew Tales)

Referanser
----------

1. 1 2   Brockhaus Enzyklopädie, brockhaus.de, besøkt 9. oktober 2017[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Archive of Fine Arts, cs.isabart.org, abART person-ID 32905, besøkt 1. april 2021[Hentet fra Wikidata]
4. 1 2   Babelio, Babelio forfatter-ID 5735[Hentet fra Wikidata]
5. 1 2   Kratkaja literaturnaja entsiklopedija[Hentet fra Wikidata]
6. ↑   Geni.com[Hentet fra Wikidata]
7. ↑  «Kurzbiografie von Flora Wellman-London bei london.sonoma.edu». Arkivert fra originalen 20. desember 2015. Besøkt 29. desember 2015.
8. ↑  Michail Krausnick: *Jack London*, S. 8
9. ↑  John Sutherland: „Introduction to *John Barleycorn*". In: *John Barleycorn*. Oxford University Press, Oxford 1998
10. ↑  Thomas Ayck: *Jack London*, Rowohlt, Reinbek 2000, s. 15 f
11. ↑  Über die Rolle von „Mammy" Virginia Prentiss im Leben Jack Londons bei parks.ca.gov

Eksterne lenker
---------------

* (en) Jack London – kategori av bilder, video eller lyd på Commons Rediger på Wikidata

* (en) Jack London – galleri av bilder, video eller lyd på Commons Rediger på Wikidata
* (en) Jack London på Internet Movie Database Rediger på Wikidata

* (sv) Jack London i Svensk Filmdatabas Rediger på Wikidata

* (fr) Jack London på Allociné Rediger på Wikidata

* (en) Jack London på AllMovie Rediger på Wikidata

* (en) Jack London hos The Movie Database Rediger på Wikidata
* (en) Jack London på Apple Music Rediger på Wikidata

* (en) Jack London på Discogs Rediger på Wikidata

* (en) Jack London på MusicBrainz Rediger på Wikidata

* (en) Jack London på Songkick Rediger på Wikidata
* (en) Jack London hos American National Biography Rediger på Wikidata
* (en) Jack London – Encyclopedia of Surfing Rediger på Wikidata

  

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** WikiTree **·** VIAF **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** ICCU **·** BNE
 |